《还山招陈希韩》
宋代·高登

乾坤莽回互，日月相盪摩。
百年才瞬息，万类总么麽。
是身非吾有，造物如我何。
触事会心少，幽栖废兴多。
眷言意所适，乐此山之阿。
修篁擢亲干，老木荣旧柯。
谷声传地籁，松韶答天和。
独石介而安，寒泉淡无波。
园蔬掇纤嫩，名果仍骈罗。
红绽着雨花，碧卷受风荷。
随意坐莓苔，絺衣挂薜萝。
得酒即酩酊，作诗苦吟哦。
啸长情浩荡，舞短影婆娑。
妻奴鹿门趣，黄绮商山歌。
崎岖路辞遥，迢递谁见过。
交亲忆同调，出处矢靡他。
每怜伤弓禽，因感赴烛蛾。
无心更□□，试艺趁投戈。
自觉此身浮，相看双鬓皤。
人事何时休，归来勿蹉跎。

作者简介：高登(1104～1159) 字彦先,号东溪，漳浦县杜浔乡宅兜村人，南宋强项廉介的爱国者，词人，宣和间为太学生。绍兴二年(1132)进士。授富川主簿,迁古田县令。后以事忤秦桧,编管漳州。有《东溪集》、《东溪词》。